

 REPUBLIKA HRVATSKA

 ZADARSKA ŽUPANIJA

 OPĆINA STARIGRAD

 **Općinski načelnik**

KLASA: 401-01/20-01/15

URBROJ: 2198/09-2-20-1

Starigrad Paklenica, 17. prosinca 2020. godine

Na temelju članka 46. Statuta Općine Starigrad („Službeni glasnik Zadarske županije“, broj 3/18, 8/18 i 3/20), članka 34. Zakona o fiskalnoj odgovornosti (“Narodne novine" broj 111/18) i članka 7. Uredbe o sastavljanju i predaji Izjave o fiskalnoj odgovornosti (“Narodne novine" broj 95/19), Općinski načelnik Općine Starigrad, donio je

**Pravilnik o mjerilima i načinu korištenja vlastitih prihoda**

**proračunskih korisnika Općine Starigrad**

**Članak 1.**

Ovim pravilnikom uređuju se mjerila i način korištenja vlastitih prihoda proračunskih korisnika Općine Starigrad.

**Članak 2.**

Proračunski korisnik Općine Starigrad je dječji vrtić „Osmjeh“.

**Članak 3.**

Odredbe ovog Pravilnika odnose se na prihode koje proračunski korisnik Općine Starigrad ostvari na tržištu od obavljanja osnovne djelatnosti i ostalih djelatnosti čijim obavljanjem proračunski korisnik Općine Starigrad ostvaruje prihode u skladu sa Zakonom o proračunu.

Odredbe ovog Pravilnika ne odnose se sredstva koja se proračunskom korisniku Općine Starigrad doznačuju iz proračuna za financiranje redovne i programske djelatnosti.

**Članak 4.**

Proračunski korisnik Općine Starigrad može ostvarivati vlastite prihode bez prethodne suglasnosti Općine Starigrad.

**Članak 5.**

Vlasititi prihodi koje proračunski korisnik Općine Starigrad ostvari na tržistu i u tržisnim uvjetima na uplaćuju se u proračun Općine Starigrad, već se troše prema potrebama i financijskim planovima proračunskog korisnika, ali se planiraju u proračunu Općine Starigrad.

Proračunski korisnik Općine Strigrad nije obvezan vlastite prihode uplaćivati u proračun Općine Starigrad no isti su uključeni u plan proračuna te u polugodišnji i godišnji izvještaj o izvršavanju proračuna, stoga je proračunski korisnik dužni osigurati izvještajno praćanje ostvarivanja vlastitih i namjenskih prihoda i primitaka, kao i njihovo trošenje.

Na temelju izvještaja o korištenju svih prihoda provode se evidencije u proračunskom računovodstvu Općine Starigrad.

**Članak 6.**

Vlastiti prihodi iz članka 3. ovog Pravilnika koriste se na način i prema prioritetima kako slijedi za sljedeće namjene:

- vlastiti prihodi od uplata roditelja za sufinanciranje cijene usluge dječjeg vrtića koristit će se za stručno usavršavanje djelatnika koji sudjeluju u provođenju programa dječjeg vrtića te za podmirenje rashoda nastalih realizacijom tih programa, za materijalne i financijske rashode redovnog poslovanja ustanove, te za rashode za nabavu i održavanje nefinancijske imovine

- vlastiti prihodi od zakupa i iznajmljivanja imovine te pružanja drugih usluga koristit će se za podmirenje rashoda nastalih realizacijom programa i aktivnosti temeljem kojih su vlastiti prihodi ostvareni, za materijalne i financijske rashode redovnog poslovanja ustanove, te za rashode za nabavu i održavanje nefinancijske imovine

- vlastiti prihodi od donacija prvenstveno se koriste u svrhe i na način predviđen Ugovorom o donaciji

**Članak 7.**

Proračunski korisnik Općine Starigrad dužan je mjerila utvrđena člankom 6. Ovog Pravilnika primjenjivati za korištenje vlastitih prihoda u tekućoj godini, kao i za viškove prihoda iz ranijih godina.

**Članak 8.**

Upravno vijeće, na prijedlog ravnatelja, donosi opći akt kojim će se utvrditi uvjeti, kriteriji i način korištenja vlastitih prihoda.

**Članak 9.**

Proračunski korisnik koji ostvaruje vlastite prihode dužan ih je evidentirati u skladu s propisima kojima je uređeno proračunsko računovodstvo.

**Članak 10.**

Ova Procedura objavit će se na web stranici Općine ([www.opcina-starigrad.hr](http://www.opcina-starigrad.hr)), a stupa na snagu danom donošenja.

 Općinski načelnik

 Krste Ramić, dipl. oec.